обоснове прилагането на маржа на вредата, е достатъчно да е налице въздействие върху веригите на доставки. Тъй като в антисубсидийната процедура има също така отрицателно въздействие на антисубсидийните мита върху ползвателите в ЕС, въпреки че не е достатъчно да се обоснове неналагането на изравнителни мита, тази страна заключи, че Комисията следва поне да приложи маржа на вредата към групата Yuntianhua в настоящата антисубсидийна процедура по аналогия с решението по процедурата във връзка с горещовалцованата неръждаема стомана.
 (1154)
 По отношение на искането на групата Yuntianhua за разгласяване на „точния дъмпингов марж“ Комисията отбеляза, че няма промяна в дъмпинговите маржове, както са посочени в регламента за налагане на антидъмпинговите мерки. В допълнение към обясненото в съображение 70 по-горе дъмпинговият марж на групата Yuntianhua остава този, който е установен в хода на антидъмпинговото разследване и е разгласен пред групата в рамките на посочената процедура. Въпреки това за някои страни, включително групата Yuntianhua, както е обяснено по-горе, едновременното налагане на антидъмпингови и изравнителни мерки може да доведе до двойно компенсиране и/или резултатите от прилагането на правилото за по-ниското мито трябва да бъдат взети предвид от датата на налагане на изравнителните мерки. Следователно в тези случаи Комисията трябва да измени съответно антидъмпинговата ставка. По същата логика Комисията отбелязва също така, че ако в бъдеще изравнителните мерки бъдат отменени, приложимата ставка на антидъмпинговото мито ще трябва да се измени пропорционално в съответствие с маржовете, наложени с антидъмпинговия регламент, както е посочено в член 2, параграф 3 от настоящия регламент.
 (1155)
 Що се отнася до изчислението на антидъмпинговото мито за тази страна, както е разяснено в съображения 1117—1118, в случаите, когато нормалната стойност е формирана съгласно член 2, параграф 6а от основния антидъмпингов регламент, Комисията е избегнала в пълна степен двойното компенсиране. За тази цел Комисията наложи първо пълно изравнително мито при антисубсидийното разследване и впоследствие измени окончателното антидъмпингово мито. За да изчисли измененото антидъмпингово мито, Комисията приспадна от установения дъмпингов марж маржа на субсидията, установен в настоящата процедура. Конкретно за групата Yuntianhua Комисията първо наложи изравнително мито в размер на 17,0 %. След това, за да се избегне двойното компенсиране, Комисията приспадна цялото изравнително мито от 17,0 %, от установения в антидъмпинговата процедура дъмпингов марж от 64,7 %. Това доведе до антидъмпингово мито от 47,7 %. В съответствие с правилото за по-ниското мито обаче, както е предвидено в член 7, параграф 2 от основния антидъмпингов регламент, окончателният размер на митото, наложено при антидъмпинговото разследване на групата Yuntianhua, е ограничен от равнището на отстраняване на вредата от 37,6 %.
 (1156)
 По отношение на втория аргумент на групата Yuntianhua въз основа на член 24, параграф 1 от основния регламент Комисията припомни, че както е разяснено в съображения 1117—1118, за да се избегне двойното компенсиране, Комисията е намалила определения размер на антидъмпинговото мито с целия размер на субсидирането. Следователно няма двойно компенсиране нито по смисъла на член 24, параграф 1 от основния регламент, както твърди тази страна, нито по смисъла на член 15, параграф 2 от основния регламент. Следователно Комисията отхвърли това твърдение.
 (1157)
 Що се отнася до последното